**Кампания „Написаното остава. Пиши правилно!“**

По случай 24 май – Деня на светите братя Кирил и Методий, на българската азбука, просвета и култура и на славянската книжовност, Институтът за български език „Проф. Любомир Андрейчин“ при Българската академия на науките традиционно кани българските учители и ученици да се присъединят към кампанията на Института „Написаното остава. Пиши правилно!“.

За девета поредна година на 24 май (както и през целия месец май) малки и големи ученици отново ще могат направят кратка диктовка – не само за да проверят знанията си за българския правопис и пунктуация, а и за да засвидетелстват почитта си към българската просвета и култура, към българските учители, учени, просветители и дейци на културата.

Подготвили сме две диктовки. Едната диктовка представя откъси от словото на писателя Георги Господинов по случай 24 май 2013 година. Другата диктовка (за по-малки ученици) е откъс от интервю с писателката Здравка Евтимова. В текстовете са направени редакторски промени за целите на диктовката. Диктовките се предоставят като звукови файлове. Приложени са описания на възможни грешки. Диктовките могат да бъдат изтеглени от следния адрес:\ [Диктовка 1](http://ibl.bas.bg/wp-content/uploads/2023/05/Diktovka_24_may_2023_variant_1.zip) | [Диктовка 2](http://ibl.bas.bg/wp-content/uploads/2023/05/Diktovka_24_may_2023_variant_2.zip).

Също така са достъпни в Ютюб канала „Написаното остава. Пиши правилно!“: [Диктовка 1](https://youtu.be/za7VeqEe2Uo) | [Диктовка 2](https://youtu.be/vyiUYJ1HMDY).

Присъединете се, когато и както решите: с диктовки в класната стая, на площада или самостоятелно. Очакваме с нетърпение до края на месец май да ни изпратите кратка информация и снимки на диктовките, като попълните [следния формуляр](https://forms.gle/gTvinoeEikp7XDM46). Те ще бъдат публикувани на [страницата на Института за български език](http://ibl.bas.bg/konkurs-za-diktovki-2023/) и в [„Езикови справки“ във Фейсбук](https://www.facebook.com/ezikovi.spravki).

Млади учени от Института за български език ще направят подбор на най-добрите диктовки. Резултатите ще обявим в началото на месец юни на [страницата на Института за български език](http://ibl.bas.bg/konkurs-za-diktovki-2023/) и в [„Езикови справки“ във Фейсбук](https://www.facebook.com/ezikovi.spravki). Победителите ще получат по пощата тениска и стикер с надпис „Написаното остава. Пиши правилно!“.

Информация за кампанията, проведена през последните шест години, можете да намерите на следните адреси:

* [Кампания 2017](http://ibl.bas.bg/valna-ot-diktovki-v-tsyala-balgariya/)
* [Кампания 2017 – продължение](http://ibl.bas.bg/kampaniyata-vnapisanoto-ostava-pishi-pravilnov-za-24-may-2017/)
* [Кампания 2018](http://ibl.bas.bg/kampaniyata-vnapisanoto-ostava-pishi-pravilnov-ot-11-do-31-may-2018-godina-2/)
* [Кампания 2019](https://ibl.bas.bg/kampaniyata-vnapisanoto-ostava-pishi-pravilnov-ot-11-do-31-may-2019-godina-2/)
* [Кампания 2020](http://ibl.bas.bg/kampaniyata-vnapisanoto-ostava-pishi-pravilnov-za-24-may-2020-godina/)
* [Кампания 2021](http://ibl.bas.bg/kampaniyata-vnapisanoto-ostava-pishi-pravilnov-za-24-may-2021-godina/)
* [Кампания 2022](https://ibl.bas.bg/konkurs-za-diktovki-kato-tchast-ot-kampaniyata-vnapisanoto-ostava-pishi-pravilnov-za-24-may-2022-godina/)

Диктовките от предходните години се намират на [платформата „Написаното остава“](http://ibl.bas.bg/napisanoto_ostava/%D0%B2%D1%81%D0%B8%D1%87%D0%BA%D0%B8%20%D0%B2%D1%8A%D0%B7%D1%80%D0%B0%D1%81%D1%82%D0%B8/%D0%B2%D1%81%D0%B8%D1%87%D0%BA%D0%B8%20%D0%B2%D0%B8%D0%B4%D0%BE%D0%B2%D0%B5/%D0%BF%D1%80%D0%B5%D0%B4%D0%BD%D0%B0%D0%B7%D0%BD%D0%B0%D1%87%D0%B5%D0%BD%D0%B8%20%D0%B7%D0%B0%20%D0%B2%D1%81%D0%B8%D1%87%D0%BA%D0%B8/%D0%B2%D1%81%D0%B8%D1%87%D0%BA%D0%B8%20%D0%BA%D0%B0%D1%82%D0%B5%D0%B3%D0%BE%D1%80%D0%B8%D0%B8/%D0%B2%D1%81%D0%B8%D1%87%D0%BA%D0%B8%20%D0%BF%D0%BE%D0%B4%D0%BA%D0%B0%D1%82%D0%B5%D0%B3%D0%BE%D1%80%D0%B8%D0%B8/%D0%B2%D1%81%D0%B8%D1%87%D0%BA%D0%B8%20%D0%B8%D0%B7%D0%B8%D1%81%D0%BA%D0%B2%D0%B0%D0%BD%D0%B8%D1%8F/%D0%B4%D0%B8%D0%BA%D1%82%D0%BE%D0%B2%D0%BA%D0%B0/) и в [Ютюб канала „Написаното остава. Пиши правилно!“](https://www.youtube.com/playlist?list=PLzbEAdufEdVHc7C2vctSmAAvVtbGTCWcI).

Кампанията „Написаното остава. Пиши правилно!“ на Института за български език „Проф. Любомир Андрейчин“ при Българската академия на науките цели да привлече вниманието към огромното значение на образованието и науката (и на грамотността като тяхна предпоставка) за развитието на обществото.

„Написаното остава. Пиши правилно!“ е проект на Института за български език към Българската академия на науките.

За въпроси, пишете на адрес: [forum@ibl.bas.bg](mailto:forum@ibl.bas.bg).

**Ръководител на проекта е проф. д-р Светла Коева**